Sodba Splošnega sodišča (četrti senat) z dne 25. januarja 2017 –

ANKO/Komisija

(Zadeva T‑771/14)

„Arbitražna klavzula – Sporazum o dodelitvi sredstev, sklenjen v okviru Šestega okvirnega programa za raziskave, tehnološki razvoj in predstavitvene dejavnosti (2002 – 2006) – Projekt Doc@Hand – Upravičeni stroški – Nasprotni zahtevek – Povračilo plačanih zneskov – Zamudne obresti“

1. Sodni postopek–Vložitev tožbe pri Splošnem sodišču na podlagi arbitražne klavzule–Pogodba, za katero se uporablja nacionalno pravo–Uporaba nacionalnega materialnega prava–Neuporaba nacionalne ureditve glede pristojnosti–Nacionalna ureditev glede dokazov, ki izhaja iz materialnega prava (Člen 272 PDEU) (Glej točke od 40 do 46.)

2. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Priprava revizijskega poročila Komisije–Revizijsko poročilo, ki ni pripravljalni dokument za akt, ki posega v položaj–Neuporaba načela kontradiktornosti in pravice do izjave (Člena 288 PDEU in 299 PDEU) (Glej točke od 52 do 54.)

3. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Financiranje, ki se nanaša zgolj na dejansko nastale stroške–Dokaz resničnosti prijavljenih stroškov–Razdelitev dokaznega bremena (Člen 317 PDEU) (Glej točke od 63 do 65, 128 in 129.)

4. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Financiranje, ki se nanaša zgolj na dejansko nastale stroške–Dokaz resničnosti prijavljenih stroškov–Stroški dela–Neizpolnitev obveznosti predložitve zanesljivih izpiskov o opravljenih delovnih urah za utemeljitev stroškov dela, priglašenih na podlagi izvrševanja sporazumov–Neupravičeni stroški (Glej točke od 82 do 97.)

5. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Financiranje, ki se nanaša zgolj na dejansko nastale stroške–Dokaz resničnosti prijavljenih stroškov–Finančna revizija, ki jo pripravi Komisija–Zavrnitev dostopa do podatkov, ki jih zahtevajo revizorji–Kršitev pogojev za dodelitev pomoči (Glej točke od 110 do 119.)

6. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Financiranje, ki se nanaša zgolj na dejansko nastale stroške–Postopek, ki ga začne Komisija za povračilo predujmov, izplačanih v okviru pomoči–Zahteva za povračilo, ki izhaja iz določb sporazumov–Kršitev načela sorazmernosti–Neobstoj (Glej točko 134.)

7. Proračun Evropske unije–Finančna pomoč Unije–Obveznost upravičenca, da upošteva pogoje za dodelitev pomoči–Financiranje, ki se nanaša zgolj na dejansko nastale stroške–Postopek, ki ga začne Komisija za povračilo predujmov, izplačanih v okviru pomoči–Upoštevanje sklepov iz končnega revizijskega poročila (Glej točko 142.)

Predmet

Prvič, tožba, ki temelji na členu 272 PDEU in se želi z njo doseči razglasitev neutemeljenosti predloga Komisije glede povračila zneska, plačanega tožeči stranki, ob izvršitvi Sporazuma št. 508015 za financiranje projekta, naslovljenega „Izmenjava znanj in podpore pri odločanju zdravstvenih delavcev“, sklenjenega v okviru Šestega okvirnega programa za raziskave, tehnološki razvoj in predstavitvene dejavnosti (2002–2006) in drugič, nasprotna tožba, s katero se predlaga naložitev tožeči stranki povračila zneska, ki ji je bil na podlagi tega sporazuma neupravičeno izplačan.

Izrek

1. Tožba družbe ANKO AE Antiprosopeion, Emporiou kai Viomichanias se zavrne.

2. Družbi ANKO AE Antiprosopeion, Emporiou kai Viomichanias se naloži, naj Evropski komisiji plača znesek 296.149,77 EUR, povišan za zamudne obresti v višini 3,75 %, ki so začele teči 3. maja 2014.